Sulatus-uunissa
Nuo tuskat, ne polttaa –
 Vaan surmaa ne mulle ei tuota.
 Mä toivon ja vuotan,
 Vaan turhaan ma kuolemaan luotan.

 Mua pettää se hurja
 Vaan jalommat se viereltäin kaataa;
 Mua elämällä ilkkuu,
 Viime toiveeni ilkkuen maataa.

 Kerta elämää lemmin,
 Mutta kauvan ja kuoleman rauhaa.
 Hän rauhaan jo pääsi,
 Elon-helvetti mulle vaan pauhaa.

 Oi laupeas Luoja,
 Etkö armosta kuolemaa anna,
 Vai täytyykö hautaan
 Mun elävänä maata jo panna!

 Tuo helvetin herja,
 Kun maatamme riistää ja raastaa –
 Mä tahtoisin elää,
 Jos loppuis tuo Venäjän saasta.